Jannie Bentsen har anmodet om at brev fremsendt til BO-VEST, behandles på BU-mødet. 
Jannie Bentsen påpeger en række forhold, hun ønsker svar på. I forlængelse af byggeudvalgets drøftelse, udarbejder Morten Hylleberg et svar til beboeren. 
Varmeanlægget er indstillet til 22 grader og fungerer nu i alle lejemål. Der har været udfordringer i nogle boliger, men disse er nu løst. Ejendomsdriften vil gennemgå indreguleringen for at sikre, at denne er korrekt. 
BO-VEST anbefaler ikke, at beboerne anvender supplerende varmekilder. 
Opvarmning i boligen vil være et emne på det kommende beboermøde, hvor beboerne har mulighed for at stille spørgsmål. 

Kørsel med biler og maskiner samt landskabsarbejder på fællesområderne betyder at altanerne i Blok C oplever store mængder støv og skidt. Dette er beklageligt, det er desværre undgåeligt så længe renoveringen pågår. 
BO-VEST udarbejder en vejledning til, hvordan man kan vende vinduerne, så det er muligt at pudse dem. Vejledningen vil indeholde tekst og billeder med pile, som illustrerer, hvordan man vender vinduer.  Det er ikke tilladt at betræde eller at lægge fliser i de nyetablerede bede. 
Nyhedsbrevet bør nævne, at beboerne skal tage hensyn til hinanden og tænke over at gulvvask og fejning ikke må være til gene for underboen. 

Cykelskuret et tæt på at være færdigt, og der vil i de kommende dage blive omdelt adgangskoder og information om, hvordan beboerne får adgang til skurene. Det bør fremgå af byggeposten, at alle vil modtage en meddelelse i postkassen, om hvordan de nye nøgler skal anvendes. 

Belægning mellem Blokland og Banehegnet 
Der vil ikke blive etableret belægning mellem Blokland og Banehegnet. 
Der kan med fordel etableres buespejle ved hjørnet mod xxxxxxx, så der er muligt at se færdsel på xxxxxxxx. 

Indretning af legeplads 
Morten Hylleberg foreslog, at JN deltager ved et kommende møde og fortæller om indretningen af legepladserne. 
Byggeudvalget støtterede forslaget og foreslog, at landskabsarkitekten deltager ved afdelingsbestyrelsens møde den 18. juni kl. 12. 
Ingrid forklarede, at flere beboere spørger til indretningen af legepladser og foreslog, at nyhedsbrevet i efteråret præsenterer legepladser, eventuel under overskriften børnenes Blokland. 
 
Tidsplan  
Tidsplanen er uændret, hvilket betyder at indflytningen kan ske som planlagt. 

Depotrum 
Der mangler 14 depotrum til lejemål i den kommende etape 38-46. 

Økonomi 
Der er intet nyt til helhedsplanens økonomi.
Når vilkårene for projektets økonomi er kendt, vil BO-VEST beregne den præcise husleje for alle lejemål. Dem der bor i gavle skal eventuelt have reduktion på huslejen. KRO foreslog, at dette drøftes i BU på et kommende møde, og tilføjede, at han forventer, at den nye leje kan sættes i værk i budgettet for 2028. 
BO-VEST arbejder på at beregne huslejen for de nye tagboliger. 

For så vidt angår udlejningen, vil der blive reserveret enkelte boliger i Blokland til brug for genhusning af beboere fra andre afdelinger. 
Kriterierne for de nye tilgængelighedsboliger kan for eksempel være minimumsalder på 55 år, nedsat førlighed og behov for brug af hjælpemidler. Det sidste skal godkendes af en læge. 
Boligorganisationen skal i samarbejde med kommunen afgøre, hvorvidt det igen skal være muligt at blive skrevet op til en bolig i Blokland, så kommunen ikke har den fulde anvisningsret. 

Kommunikation
Byggeudvalget ønskede at følgende emner indgår i det kommende nyhedsbrev: 
Snefang
Oversigtstegninger over legepladser 
Udfordring med registrering af parkeringspladser, hvis beboeren har hemmelig adresse 
Vaskeriet lukker i uge 27, hvorefter containeren vil blive flyttet. Lukningen sker den 29. juni, og det nye vaskeri genåbner den 2. juli i blok F.  
Der vil løbende blive afspærret parkeringspladser på bagsiden af Blok F, når der skal afhentes affald fra molokker. 
Tak til Morten for samarbejdet og velkommen tilbage til Kristian, som overtager projektledelsen. 

De kommende møder afholdes: 
· 13.8.2026 kl. 12.30
· 8.10.2026 kl. 12.30 
· 10.12.2026 kl. 12.30

